Człowiek mo plany i marzynia, ale kożdy mo w życiu swoja wyznaczona droga.
Piyrwszo robota i piyrwszy geltag ( wypłata )
Moja piyrwszo robota w Łopolu matce sie nie spodobała, ale przez pora miesiyncy przyniosła mi w tym modym wieku dużo dobrego i uciechy.
Skosztowałach życio w mieście. Nauczołach sie sztrykować ( dziergać ) na maszynach i heklować ( szydełkować ) roztomaite mustry (wzory ).
Poznałach modne kwanty ( modne ubrania ), a jak sie wystrojołach w sztrykowany klajd ( wydziergana sukienka ) i do tego taki heklowany mantel to mi padali, że wyglondom jakbych z Ameryki przijechała.
Nawet muter pochwoloła moje łoblecze ( ubranie ) .
Hyjdla kindermyjdla ( niania ) i spotkanie we cugu (pociągu )
Przy bajtlu ( dziecku) miałach czas do nauki i bołach zadowolono, bo mie dobrze traktowali. Ale roz po robocie wlazłach do cuga ( pociągu ) w Łopolu i naroz przileciała zdyszano paniusia.
Tela co pomogłach ji wlyź gynał ( wejść, to prawie ) cug (pociąg ) ruszoł. Kobiyta nie zdążoła kupić biletu no to poleciałach poszukać jakygoś szałfnera ( konduktora) , abo ajzynbanioka ( kolejarza ) co by ji nie ukoroł, bo żol baby.
Jak sie wydychała padała, że już downo takyj szykownyj i życzliwyj frelki (dziewczyny) nie spotkała.
Zani my do Strzelec dojechały wiedziałach, że to kerowniczka z geszeftu malyrskygo ( sklepu z art.malarskimi ) , a do Łopola dycki ( zawsze) jedzie towor zamowić.
Jak my z cuga wylazły jeszcze roz mi podziynkowała i padała jakby tak frelka szukała roboty to jo by zaroz do sklepu przimła, bo handlyrka musi być erlich ( uczciwa) i mieć na gymbie uśmiych, a widać, że frelka by sie w sklepie poradzioła.
Richtig fajne ksionżki ło Ślonsku i nie tylko znojdziecie sam.
Hyjdla przekupka
W doma łopedziałach matce ło tym spotkaniu i już niy miałach spokoju, bo muter ( mama) naciskała co bych szła za przekupka, a nie robioła za kindermyjdla ( niania ) , bo jak mie bydom ze wsi widzieć z bajtlym to pedzą, żech zowitka ( panna z dzieckiem ) .
Ciynżko mi boło łodynś łod tyj rocznyj dziołszki, ale tyż łod tyj dobryj kobiyty, bo mie nie traktowała jak sużonco ino jak swoja młodszo siostra.
No, ale robota w sklepie to już boło coś inszego. Przyjyżdżali po farby mode kawalyry co się szkoloły za malyrzy, a kerowniczka to boła wysoło baba.
Dycki mie kroła (kryła) jak żech nie chciała sie z kerym umowić. Dbała ło mnie, dowała maszkyty ( słodycze) . Nie szterowało (denerwowało ) ji jak jechałach po połedniu do szkoły, bo to boła wyrozumno baba.
Dalsze przygody Hydli łopisza w nastympnych felietonach.
Wspomnienia zredagowała na potrzeby strony Johanka
szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn pol_Latn